ผู้บัญชาการทหารบก ทำการรัฐประหาร เป็นข่าวเท็จ พร้อมเดินหน้าแจ้งความผู้ปล่อยข่าวเท็จแล้ว
พลโท สันติพงศ์ ธรรมปิยะ โฆษกกองทัพบก เปิดเผยว่า ด้วยขณะนี้ กองทัพบกตรวจสอบพบว่า ได้มีการปล่อยข่าวเผยแพร่ลงในโซเชียลมีเดีย อ้างว่าผู้บัญชาการทหารบก ได้ทําการรัฐประหารและนํากําลังทหารเข้าควบคุมบุคคลสําคัญแล้ว กองทัพบกขอเรียนว่า เรื่องดังกล่าว “เป็นข่าวเท็จ” เป็นการสร้างเรื่องหวังให้เกิดความวุ่นวายในสังคม เป็นการกระทําที่ผิดกฎหมาย ทําลายชื่อเสียงของกองทัพและรัฐบาล ซึ่งขณะนี้ ผู้บัญชาการทหารบก ได้มอบให้ผู้อํานวยการสํานักงานพระธรรมนูญทหารบก เข้าดําเนินการแจ้งความร้องทุกข์ต่อเจ้าหน้าที่ตํารวจเพื่อดําเนินการตามกฎหมาย ต่อผู้ท่ีปล่อยข่าวเท็จดังกล่าวแล้ว ขอเรียนให้ประชาชนได้รับทราบไว้ ณ โอกาสนี้